খুঁড়িয়ে খুঁড়িয়ে চলছে পরবাসী কালিহাতী পাঠাগার | টি নিউজ বিডি
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
খুঁড়িয়ে খুঁড়িয়ে চলছে পরবাসী কালিহাতী পাঠাগার
0
এক্সক্লুসিভ, কালিহাতী, শিক্ষাঙ্গন, শীর্ষ সংবাদ, সর্বশেষ ৫০
মে 30, 2017
অ+ অ-
ইমেইল প্রিন্ট
শেয়ার করুন
কালিহাতী সংবাদদাতা ॥
নারীদের বসার পৃথক ব্যবস্থা ছাড়াই দীর্ঘ ২৫ বছর যাবত পরবাসী হয়ে খুঁড়িয়ে খুঁড়িয়ে চলছে টাঙ্গাইলের কালিহাতী উপজেলা সাধারণ পাঠাগার। পাঠাগারটি জৌঁলুস হারিয়ে পত্রিকা পাঠে সীমাবদ্ধ থাকছে পাঠ কার্যক্রমে। প্রায় ৮ হাজার বই থাকলেও পাঠক নেই বললেই চলে।
জানা গেছে, কালিহাতী উপজেলার মানুষের মধ্যে পাঠাভ্যাস গড়ে তোলার লক্ষ্য নিয়ে বিশিষ্ট শিক্ষানুরাগী অধ্যক্ষ মানছুরুর রহমানের (প্রয়াত) উদ্যোগে বিগত ১৯৯২ সালের ৫ আগস্ট স্থানীয় ছাত্র-জনতার সহযোগিতায় উপজেলা সদরে ‘কালিহাতী পাঠাগার’ প্রতিষ্ঠা করা হয়। এলাকার সম্ভাবনাময় মানুষের সৃজনশীল প্রতিভা বিকাশের লক্ষও ছিল পাঠাগারটি প্রতিষ্ঠার অন্যতম কারণ। প্রথমে ‘কালিহাতী পাঠাগার’ হিসেবে আত্মপ্রকাশ করলেও পড়ে এর নামকরণ করা হয় ‘কালিহাতী সাধারণ পাঠাগার’। প্রতিষ্ঠাকালীন কার্যকরি কমিটির সভাপতি ছিলেন উপজেলা নির্বাহী অফিসার (পদাধিকার বলে) শেখ ফজলে এলাহী ও সাধারণ সম্পাদক ছিলেন প্রয়াত মানছুরুর রহমান।
কালিহাতী উপজেলা সদরের অফিসার্স ক্লাবের সরকারি ভবন বিনা ভাড়ায় ব্যবহারের মাধ্যমে বিভিন্ন সুধীজনের দেয়া মাত্র ৩০০টি বই নিয়ে পাঠাগারটি যাত্রা শুরু করে। পাঠাগারটি তিনতলা বিশিষ্ট ভবনের নিচ তলায় অবস্থিত। এখানে তিনটি কক্ষ পড়ার, দুইটিতে বই রাখার জন্য এবং একটি কক্ষকে অফিস রুম হিসেবে ব্যবহার করা হচ্ছে। একটি টয়লেট ও বাথরুম রয়েছে।
সরেজমিনে দেখা যায়, কালিহাতী সাধারণ পাঠাগারটি মূলত পত্রিকা পাঠের জন্য বর্তমানে বেশি পরিচিতি পেয়েছে। প্রতিদিন ৩৫-৪০ জন পাঠক এখানে বিভিন্ন জাতীয় ও স্থানীয় দৈনিক পত্রিকা পাঠ করে থাকেন। জাতীয় পত্রিকাগুলোর মধ্যে অধিকাংশই ধনাঢ্য সদস্যরা কিনে সরবরাহ করে থাকেন। পাঠাগার কর্তৃপক্ষ প্রথম শ্রেণির ৪-৫টি জাতীয় দৈনিক পত্রিকা নিয়মিত রাখেন। স্থানীয় পত্র-পত্রিকাগুলো এখানে মাঝে মাঝে আসে। এছাড়া বিভিন্ন দেশের বুলেটিনগুলোও পাওয়া যায়।
পত্রিকা পড়ছিলেন নিয়মিত পাঠক কালিহাতীর হরিপুর গ্রামের গৌরহরি পন্ডিত, বয়স ৭০। তিনি টিনিউজকে জানান, পত্রিকা পড়ার জন্যই তিনি সপ্তাহে ৫দিন পাঠাগারে আসেন। এখানকার পরিবেশে পত্রিকা পড়ে তিনি স্বাচ্ছন্দবোধ করেন। কালিহাতী আরএস পাইলট উচ্চ বিদ্যালয়ের শিক্ষার্থী আবিদ হাসান, আফতাব হোসেন ইপতি, কালিহাতী কলেজের শিক্ষার্থী শফিকুল ইসলাম শফি, স্কুল শিক্ষক হেলাল উদ্দিন, হাসিনা ফেরদৌসী, কলেজ শিক্ষক তাহমিনা হোসেন লাবনী, কালিহাতী আরএস পাইলট বালিকা উচ্চ বিদ্যালয়ের শিক্ষার্থী ফারিয়া, মীম, তাহমিনার সাথে কথা হয়। তারা টিনিউজকে জানান, নারীদের পড়ার জন্য পৃথক ব্যবস্থা থাকলে ভাল হয়। বিশেষ করে পৃথক পড়ার টেবিল ও পৃথক টয়লেট থাকা জরুরি। তারা টিনিউজকে আরও জানান, এখানে ইন্টারনেট সংযোগ নেই। ইন্টারনেট সংযোগের পাশাপাশি ৫-৬টি কম্পিউটার থাকলে পাঠাগারের পাঠক ও সদস্য সংখ্যা আরো বাড়বে। একই সাথে ইসলামী, ইতিহাস ও গল্প-উপন্যাসের বই আরো বাড়ানো দরকার।
কালিহাতী সাধারণ পাঠাগারের লাইব্রেরিয়ান সোহেল রানা টিনিউজকে জানান, বিকাল ৩টা থেকে রাত ৮টা পর্যন্ত সর্বসাধারণের জন্য পাঠাগার খোলা থাকে। পাঠগারে বর্তমানে ৮ হাজারেরও বেশি বই আছে। পাঠাগারের সাধারণ সদস্য সংখ্যা ৩৫০ জন, আর আজীবন সদস্য সংখ্যা ২৬০জন। তিনি টিনিউজকে আরও জানান, প্রতিদিন পত্রিকা পড়ার জন্য ৩৫-৪০ জন পাঠক আসে। বই পড়া ও নেয়ার জন্য প্রতিদিন গড়ে ১০-১২জন পাঠক আসেন। তাছাড়া প্রতিদিন ৮-১০জন সদস্য বাড়িতে পড়ার জন্য বই নিতে আসেন। তিনি টিনিউজকে জানান, যাঁরা বই পড়েন তারা সাধারণত গল্প-উপন্যাসই বেশি পড়েন। এখানে গবেষণা করার মতো রেফারেন্সমূলক তেমন বই নেই, তাছাড়া কেউ গবেষণার জন্য এখানে আসেন না।
পাঠাগারের সাধারণ সম্পাদক ও উপজেলা আওয়ামী লীগের সাধারণ সম্পাদক আনছার আলী বিকম টিনিউজকে জানান, পাঠাগারের লাইব্রেরিয়ান ও একজন পিয়ন খন্ডকালীন হিসেবে কাজ করছেন। সদস্যদের চাঁদা ও অনুদানের টাকা থেকে তাদের খুবই অল্প পরিমাণে বেতন দেয়া হয়। তিনি টিনিউজকে জানান, উপজেলা প্রশাসন বিনামূল্যে ঘরটি ব্যবহার করতে দিচ্ছে। নিয়ম মেনে উপজেলা প্রশাসন ও উপজেলা পরিষদ থেকে অনুদান দিচ্ছে। ইউনিয়ন পরিষদ বা পৌরসভার তেমন উল্লেখযোগ্য কোন ভূমিকা নেই বললেই চলে।
তিনি টিনিউজকে আরো বলেন, পাঠাগারের জমানো টাকা ব্যাংক হিসাবে জমা রাখা হয়। এখানকার বেশির ভাগ পাঠক মূলত পত্রিকা পাঠ করে থাকেন। পাঠকদের জন্য সার্বক্ষণিক বিদ্যুৎ ব্যবস্থা রাখায় তারা খুব খুশি। যোগাযোগ ব্যবস্থা ভাল থাকায় রাত ৮টা পর্যন্ত নারী পাঠকরা নিশ্চিন্তে পত্র-পত্রিকা ও বই পাঠ করতে পারেন। সদস্যরা বাড়িতে নিয়েও বই পড়তে পারে।
আনছার আলী টিনিউজকে আরও বলেন, পাঠাগারে একটি কম্পিউটার থাকলেও ইন্টারনেট সংযোগ নেই। পাঠকরা ৫-৬টি কম্পিউটার ও ইন্টারনেট সংযোগের জন্য দীর্ঘদিন যাবত দাবি করে আসছে। একই সঙ্গে সদস্যসহ স্থানীয় প্রায় সকলেরই দাবি পাঠাগারের একটি নিজস্ব ভবনের। কিন্তু অর্থাভাবে তা সম্ভব হচ্ছে না। ইন্টারনেট সংযোগ ও কম্পিউটারের বিষয়ে তিনি সরকারের এটুআই প্রকল্পের উর্দ্ধতন কর্মকর্তাদের দৃষ্টি আকর্ষন করেন।
কালিহাতী সাধারণ পাঠাগারের সভাপতি ও উপজেলা নির্বাহী অফিসার আবু নাসার উদ্দিন টিনিউজকে জানান, তিনি আসার পর পাঠাগারটি দেখে উৎফুল্ল হয়ে কিছুটা সংস্কার করেছেন। চেয়ার-টেবিল ও বইয়ের সংখ্যা বাড়াতে চেষ্টা করেছেন। পাঠাগার পরিচালনার জন্য একটি কার্যনির্বাহী কমিটি রয়েছে। কমিটিই রক্ষণাবেক্ষণ ও যাবতীয় খরচ বহন করে থাকে। সংস্কৃতি বিষয়ক মন্ত্রণালয় এবং উপজেলা পরিষদ ও উপজেলা প্রশাসনের অনুদানেই মূলত পাঠাগারটি চলছে। এছাড়া স্থানীয় ধনাঢ্য ও শিক্ষানুরাগী এবং রাজনৈতিক ব্যক্তিরাও বিভিন্ন সময় অনুদান দিয়ে থাকেন। সদস্যদের মাসিক চাঁদা ১০ টাকা উল্লেখ করে তিনি টিনিউজকে জানান, ওই টাকা থেকে পত্রিকা ও বৈদ্যুতিক বিল পরিশোধ করা হয়। পাঠাগারটির নিজস্ব কোন ভবন নেই। এ ভবনটি মূলত অফিসার্স ক্লাবের। বিনা ভাড়ায় ভবনটি পাঠাগারকে ব্যবহার করতে দেয়া হয়েছে। যেভাবে শুরু হয়েছিল এখনও সেভাবেই চলছে। তবে পৃথক একটি নিজস্ব ভবন হওয়া দরকার বলে মন্তব্য করেন তিনি।
শেয়ার করুন
Comments
comments
Tagged with
খুঁড়িয়ে খুঁড়িয়ে চলছে পরবাসী কালিহাতী পাঠাগার
Like to share?
Newer Postমির্জাপুরে জিয়াউর রহমানের ৩৬তম মৃত্যুবার্ষিকী পালিত
Older Postমধুপুরে সেপটিক ট্যাঙ্কে পড়ে সুইপারের মৃত্যু ॥ আহত ২ জন
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
আপডেট পেতে লাইক করুন
Friv
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৯৩৮৭১১৬৪৪, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By
Scroll
Your name:
Your email address:
Send post to email address, comma separated for multiple emails.
Cancel
ব্রেকিং নিউজঃ
জেলা যুবদলের কমিটি স্থগিত ঘোষনা ॥ টাঙ্গাইল জেলা বিএনপির পাল্টা কমিটির প্রস্তুতি মধুপুরে ৮ ইউপি নির্বাচনে ভোট গ্রহণ ১৩ জুলাই অনুষ্ঠিত হবে